**Anghenion Dysgu Ychwanegol Blynyddoedd Cynnar**

Mae gan bob Awdurdod Lleol yng Nghymru swyddog statudol a elwir yn ‘**Swyddog Arweiniol Anghenion Dysgu Ychwanegol Blynyddoedd Cynnar’.** Y swyddog yma sy’n gyfrifol am gydlynu strategol swyddogaethau’r Awdurdod Lleol yng nghyswllt plant **dan oedran ysgol gorfodol,** nad ydynt yn mynychu ysgolion a gynhelir.

Bydd y Swyddog Arweiniol yn gweithio gyda phob partner Blynyddoedd Cynnar sy’n cefnogi plant a all fod â, neu yr amheuir fod ganddynt, **Angen Dysgu Ychwanegol.** Caiff y plant hynny eu hadnabod yn **Gohort Anghenion Dysgu Ychwanegol Blynyddoedd Cynnar.**

Mae gan Awdurdod Lleol Blaenau Gwent broses ADY Blynyddoedd Cynnar gadarn. Cynlluniwyd y broses hon gyda systemau yn eu lle i sicrhau y caiff plant a all gyflwyno gydag Anghenion Dysgu Ychwanegol eu hadnabod yn gynnar.

Mae rôl **Swyddog Arweiniol Anghenion Dysgu Ychwanegol Blynyddoedd Cynnar** yn rhan o’r Tîm Cynhwysiant Addysg yma ym Mlaenau Gwent. Mae gan ei rôl gyfrifoldeb strategol am gefnogi adnabod ADY yn gynnar mewn plant dan oedran ysgol. Mae’r swydd yn cynnwys y dyletswyddau dilynol:

1. Gweithio gyda phlant a’u rhieni, lleoliadau blynyddoedd cynnar, cydweithwyr iechyd a gweithwyr proffesiynol eraill sy’n gweithio gyda phlant dan oedran ysgol gorfodol tu mewn a hefyd tu allan i’r Awdurdod Lleol.
2. Codi ymwybyddiaeth o’r system ADY drwy ddarparu hyfforddiant i bob partner Blynyddoedd Cynnar.
3. Hyrwyddo adnabod Anghenion Ychwanegol (AY) yn ogystal ag Anghenion Dysgu Ychwanegol (ADY) yn gynnar.
4. Cefnogi’r Awdurdod Lleol wrth weithredu ei ddyletswyddau statudol yng nghyswllt ADY Blynyddoedd Cynnar mewn cysylltiad gyda Chod Ymarfer ADY.

**Beth sy’n digwydd pan fo plentyn yn dechrau ym meithrinfa/dosbarth derbyn ysgol?**

Bydd y **Swyddog Arweiniol** yn cefnogi’r plentyn i bontio nes bydd yn dechrau yn yr ysgol. Unwaith y bydd y plentyn wedi cofrestru mewn ysgol ac yn mynychu, bydd cyfrifoldeb am gefnogi’r plentyn yn dod yn gyfrifoldeb **Cydlynydd Anghenion Dysgu Ychwanegol** dynodedig yr ysgol. **Cydlynydd ADY** yr ysgol yw’r arweinydd ar gyfer disgyblion sy’n cyflwyno gydag Anghenion Dysgu Ychwanegol. Maent yn seiliedig ym mhob lleoliad ysgol a gynhelir.

Cysylltu â’r Tîm ADY

Ar gyfer pob ymholiad yn gysylltiedig ag ADY Blynyddoedd Cynnar, cysylltwch â ni ar y cyfeiriad e-bost isod os gwelwch yn dda:

* [**ALNenquires@blaenau-gwent.gov.uk**](mailto:ALNenquires@blaenau-gwent.gov.uk)

|  |  |
| --- | --- |
| **Gweler Canllawiau a Phroses ADY Blynyddoedd Cynnar** | |
|  |  |